దక్షిణ కొరియా
1988 లో సియోల్ వేసవి ఒలింపిక్స్ క్రీడలకు ఆతిథ్యం ఇచ్చింది. తరువాత 1996లో దక్షిణ కొరియా ఆ సంస్థ ఎకనమిక్ కో -అపరేషన్ డెవలెప్మెంట్‌ సభ్యదేశంగా మారింది. ఆసియన్ ఆర్థిక మాంద్యం దక్షిణ కొరియా ఆర్థికరంగం మీద కొంత ప్రతికూల ఫలితాలను చూపినప్పటికీ దేశం ఆర్థికాభివృద్ధి నిరంతరంగా కొనసాగింది. 2000 నాటికి అధ్యక్షుడు కిం డీఈ -జంగ్ " సన్ సైన్ పాలసీ " విధానం కారణంగా ఉత్తరకొరియా రాజధాని నగరమైన పియాంగ్‌యంగ్ లో నార్త్- సౌత్ సమ్మిట్ జరిగింది. తరువాత అదే సంవత్సరం కొరియాలో శాంతి స్థాపన మరియు స్వాతంత్ర్య స్థాపన జరగడానికి కృషిచేసినందుకు నోబుల్ పీస్ ప్రైజ్ (నోబుల్ శాంతి బహుమతి ) అందుకున్నాడు. అయినప్పటికీ ఫలితం లేని ఈ శాంతి ప్రయత్నాలు ప్రజల అంగీకారాన్ని పొందని కారణంగా 2012 అధ్యక్ష ఎన్నికలలో మునుపటి సియోల్ మేయర్ కంసర్వేటివ్ పార్టీ సభ్యుడు పార్క్ గియన్-హే అధ్యక్షుడుగా ఎన్నికయ్యాడు.
కొరియా యుద్ధం
ఐక్యరాజ్యసమితి, ముఖ్యంగా అమెరికా సంయుక్త రాష్ట్రాలు ఉత్తర కొరియా దళాలను తిప్పికొట్టేందుకు దక్షిణ కొరియన్లకు సాయం చేయడానికి ముందుకొచ్చాయి. ఉత్తర కొరియా సైన్యం చేతిలో యుద్ధం మొదటి భాగంలో దక్షిణ కొరియన్లు పరాజయం చవిచూశారు, అయితే UN దళాలు ఉత్తర కొరియన్లను 38వ అక్షాంశం ఆవలివైపుకు, దాదాపుగా యాలు నది వద్దకు తిప్పికొట్టాయి, దీంతో కమ్యూనిస్ట్‌ల పాలనలోని ఉత్తర కొరియాకు సాయం చేసేందుకు పీపుల్స్ రిపబ్లిక్ ఆఫ్ చైనా (PRC) యుద్ధరంగంలోకి అడుగుపెట్టింది. ఈ వివాదంలో కమ్యూనిస్ట్ చైనా తలదూర్చడంతో, యుద్ధం తీవ్ర రూపం దాల్చింది. ఆయుధాలు సరఫరా చేయడం ద్వారా ఉత్తర కొరియా మరియు చైనాలకు సోవియట్ యూనియన్ అండగా నిలిచింది. 38వ అక్షాంశం వద్ద కొరియాల మధ్య సరిహద్దును పునరుద్ధరించడం ద్వారా యుద్ధ విరమణ ఒప్పందం కుదరడంతో ఇది ఒక అణు ప్రపంచ యుద్ధంగా మారే ముప్పు తప్పిపోయింది, దీని తరువాత కొరియా నిస్సైన్య మండలం సృష్టించబడింది, ఇది ఉభయ కొరియాల మధ్య వెడల్పు గల ఒక మధ్యస్థ ప్రదేశం. మే 27, 2009న ఉత్తర కొరియా ఏకపక్షంగా యుద్ధ విరమణ ఒప్పందం నుంచి వైదొలిగింది, దీనిద్వారా ఉత్తర కొరియా చట్టరీత్యా యుద్ధ స్థితికి తిరిగి ద్వారాలు తెరిచింది...